Sergio Gondolo/Smens ùnich
Artorn

Smens ùnich 
Ël fedel padron ëd la vòlta celest,
për fesse vëdde fòrt e prepotent,
a pica violent sël mesdì d’agost.

A l’é na sorprèisa vëdlo passé,
trames a le còtie nìvole bianche,
drinta la grija dël temp d’otóber.

Dlicà, pressios e pòch matiné,
a së sghèira arlongh j’ore frèide
ëd la stagion bianca dij giassé.

A la prima soa fòrsa a s’arpija,
baratand ij color a nòsta tèra,
antorn a na trionfanta mascarìa.

Minca tant a se stërma ’s bosaron!
Ma a l’é sempe a nòsta disposission,
ël sol..., smens ùnich ëd tute le stagion.
Leteratura piemontèisa
Poesìa
Sergio Gondolo